Opetushallitus
Päättöarvioinnin tukimateriaali, Toinen kotimainen kieli, Ruotsin kieli, A-oppimäärä 	2022

A-ruotsin tukimateriaali, T1-T2, T4-T5
Kasvu kulttuuriseen moninaisuuteen ja kielitietoisuuteen  

Toinen kotimainen kieli, ruotsi, A-oppimäärä 
Tavoite 1 
  
Arvioinnin kohde 
· Kansalliskielten asemaan ja pohjoismaiseen kieli- ja kulttuuriympäristöön liittyvien kysymysten huomaaminen ja kulttuurien välinen toimintakyky 
Opetuksen tavoitteet 
· Edistää oppilaan taitoa pohtia ruotsin kansalliskielen asemaan liittyviä ilmiöitä sekä antaa oppilaalle valmiuksia kehittää kulttuurienvälistä toimintakykyä  
Oppimisen tavoitteet 
· Oppilas oppii tuntemaan ruotsin kansalliskielen asemaan liittyviä ilmiöitä. Hän oppii tuntemaan Pohjoismaiden kulttuureja ja elämänmuotoja. Oppilas oppii kehittämään kulttuurienvälistä toimintakykyään 
  
Tavoitteen T1 teemoihin liittyvät esimerkkikysymykset 

1 Mitä tiedät Pohjoismaista, niiden kulttuureista ja kielistä? Mitä yhtäläisyyksiä ja eroja niillä on? 
2 Mikä on ruotsin kielen asema Suomessa? 
3 Ketkä puhuvat ja käyttävät ruotsin kieltä Suomessa? 
4 Missä tilanteissa ruotsia käytetään Suomessa? Onko sinulla tai perheelläsi omakohtaisia kokemuksia ruotsin kielen käytöstä Suomessa? 


Toinen kotimainen kieli, ruotsi, A-oppimäärä 
Tavoite 2  
Arvioinnin kohde 
· Maailmankansalaisen taitojen kehittyminen ruotsin taitoa hyödyntämällä 
Opetuksen tavoite 
· kannustaa oppilasta löytämään kiinnostavia ruotsinkielisiä toimintaympäristöjä ja sisältöjä, jotka laajentavat oppilaan maailmankuvaa  
Oppimisen tavoite 
· Oppilas oppii löytämään ruotsinkielisiä aineistoja ja toimintaympäristöjä, jotka laajentavat maailmankuvaa.  
  
Tavoitteen T2 teemoihin liittyvät esimerkkikysymykset 

1 Pohdi, missä kaikkialla ja minkälaisissa tilanteissa sinä tarvitset ja voit hyödyntää ruotsin kieltä myös koulun ulkopuolella. Perustele vastauksesi. 

2 Mainitse joitakin aineistoja kuten videot, nettisivut, kirjallisuus tai vuorovaikutustilanteet, joissa voit oppia lisää ruotsia.  


Toinen kotimainen kieli, ruotsi, A-oppimäärä 
Tavoite T4 
  
Arvioinnin kohde 
· Tavoitteiden asettaminen, opiskelustrategioiden hyödyntäminen, oppimisen reflektointi ja vuorovaikutuksessa toimimisen tapojen hahmottaminen 
Opetuksen tavoite 
· rohkaista oppilasta asettamaan tavoitteita, hyödyntämään monipuolisia tapoja oppia ruotsia ja arvioimaan oppimistaan itsenäisesti ja yhteistyössä sekä ohjata oppilasta rakentavaan vuorovaikutukseen, jossa tärkeintä on viestin välittyminen  
Oppimisen tavoite 
· Oppilas oppii asettamaan tavoitteita kieltenopiskelulleen ja reflektoimaan oppimisprosessiaan itsenäisesti ja yhdessä muiden kanssa. Oppilas oppii käyttämään erilaisia tapoja oppia kieliä ja löytää niistä itselleen tehokkaimmat. Oppilas oppii tapoja toimia vuorovaikutuksessa rakentavasti.  
  
Toinen kotimainen kieli, ruotsi, A-oppimäärä 
Tavoite T5 

Arvioinnin kohde 
· Jatkuvan kielenopiskelun valmiuksien kehittyminen 
Opetuksen tavoite 
· kehittää oppilaan itsenäisyyttä soveltaa luovasti kielitaitoaan sekä jatkuvan kielten opiskelun valmiuksia  
Oppimisen tavoite 
· Oppilas oppii soveltamaan ja kehittämään kielitaitoaan itsenäisesti myös koulun päätyttyä. Hän oppii hyödyntämään ympäristönsä kielellisiä virikkeitä. Oppilaalle kehittyy luottamus itseensä kielenoppijana. 
  
Tavoitteiden T4 ja T5 teemoihin liittyvät esimerkkikysymykset 
1 Mikä on tavoitteesi ruotsin opinnoissa?  
2 Miten opit kieliä parhaiten? Mitkä tavat eivät ole toimineet?
3  Arvioitko omaa kielitaitoasi ja opiskeluasi suhteessa tavoitteisiin? Miten?  
4 Miten hyödynnät muiden kielen osaamistasi opiskellessasi ruotsia? 
 
5 Miten voit kehittää kielitaitoasi myös koulun ulkopuolella? Entä peruskoulun jälkeen? 
  

Yllä oleva tehtävä voidaan toteuttaa myös vuosittain toistuvana vuosiluokilla 7–9 seuraavasti: 
· 7. luokalla oppilas tekee tehtävän ensimmäisen kerran ja vastaa kysymyksiin. 
· 8. luokalla palataan oppilaiden tuotokseen. Oppilas voi lisätä asioita tuotokseensa tai muokata sitä. 
· 9. luokalla oppilas tekee lopullisen tuotoksen, jossa oppilas voi myös pohtia ja analysoida kielenoppijaminänsä kehitystä aiempien vuosien pohdintojen perusteella. 



